搵大賽騎師助拳 今舖勢要登基
2024年04月26日 12:00
東網電視
更多新聞短片
「爵登」今早由副練試跑時,蘇偉賢鏡不離手,緊張到痹。
連贏兩期的蘇偉賢,季內頭馬數字累積到27W,只要保持這股強勢,要打破上季的31W成績,只係時間問題。周日沙田賽事,賢廐繼續貴精不貴多,只派4駒參戰,其中「赤火驍龍」上場由湯普新剷入Q,今勻原庄配搭續爭草地2000米,勢必拚個明白。
至於第6場匹「爵登」也不能忽視,此駒近8戰都所負不遠,除了一戰盲門跑谷草,今勻趁連達文來港跑3場一級賽,練者立即力邀他助拳,相信「爵登」在這位大賽高手胯下可望坐正,不致於得個近字。
今早蘇偉賢安排「爵登」由副練王俊烽代試,並於大圈快跳考驗,期間練者親自打錶之餘,更全程鏡不離手,緊張之情表露無遺!